PATVIRTINTA

Akmenės krašto muziejaus direktoriaus

2021 m. vasario 4 d. įsakymu Nr. V-6

**AKMENĖS KRAŠTO MUZIEJAUS TARYBOS**

**REGLAMENTAS**

**I. BENDROSIOS NUOSTATOS**

1. Akmenės krašto muziejaus tarybos reglamentas nustato Akmenės krašto muziejaus

tarybos darbo tvarką.

2. Akmenės krašto muziejaus taryba (toliau – Taryba) yra nuolatinė, visuomeniniais

pagrindais veikianti, dialogo kultūrą stiprinanti, pritraukiant visuomenę dalyvauti sprendimų priėmimo procese ir užtikrinant atsakomybės pasidalijimą ir patariamojo balso teisę turinti kolegiali institucija, kuri atlieka eksperto ir konsultanto funkcijas, sprendžiant Akmenės krašto muziejaus politikos formavimo ir įgyvendinimo klausimus.

3. Taryba savo veikloje vadovaujasi Lietuvos Respublikos įstatymais, Lietuvos Respublikos

Vyriausybės nutarimais, rajono savivaldybės Tarybos sprendimais, rajono Savivaldybės mero potvarkiais, Savivaldybės administracijos direktoriaus įsakymais, kitais teisės aktais ir šiuo reglamentu.

4. Tarybos pasiūlymai yra rekomenduojamojo pobūdžio.

5. Taryba apie savo veiklą informuoja visuomenę vieną kartą per metus.

Atsiskaito Akmenės krašto muziejaus kolektyvui.

6. Tarybos sudėtį ir darbo reglamentą tvirtina Akmenės krašto muziejaus direktorius.

**II. TARYBOS SUDĖTIS IR DARBO ORGANIZAVIMAS**

7. Tarybą sudaro 5 nariai: Akmenės rajono savivaldybės tarybos deleguotas atstovas (1), Savivaldybės administracijos deleguotas specialistas (1), Akmenės krašto muziejaus visuotinio darbuotojų susirinkimo deleguoti atstovai (2), socialinių partnerių deleguotas atstovas (1).

8. Tarybos nario kadencija – 3 metai. Tarybos nario kadencijų skaičius – neribojamas.

9. Taryba visų Tarybos narių dauguma renka pirmininką, pirmininko pavaduotoją ir sekretorių.

10. Tarybos pirmininku negali būti renkamas Akmenės krašto muziejaus direktorius.

11. Tarybos pirmininkas, jeigu jo nėra – pirmininko pavaduotojas, organizuoja Tarybos darbą, pirmininkauja Tarybos posėdžiams, atsako už jo veiklą.

12. Taryba renkasi ne rečiau kaip 4 kartus per metus. Neeilinis posėdis gali būti sušauktas Tarybos pirmininko iniciatyva arba ketvirtadalio Tarybos narių reikalavimu.

13. Tarybos posėdis teisėtas, jeigu jame dalyvauja ne mažiau kaip 2 / 3 Tarybos narių.

14. Tarybos nutarimai priimami atviru balsavimu, jeigu už juos balsuoja daugiau kaip pusė posėdyje dalyvaujančių Tarybos narių. Balsams pasiskirsčius po lygiai, lemia Tarybos pirmininko (jeigu jo nėra – Tarybos pirmininko pavaduotojo) balsas.

15. Tarybos sudėtis, pasibaigus kadencijai, atnaujinama ne mažiau kaip 1 / 3 narių.

16. Tarybos nutarimai įforminami posėdžio protokolu, kurį pasirašo Tarybos pirmininkas ir sekretorius.

17. Tarybos nutarimai įgyvendinami direktoriaus įsakymu.

**III. TARYBOS UŽDAVINIAI IR FUNKCIJOS**

18. Tarybos uždavinys yra teikti Akmenės krašto muziejui pasiūlymus dėl Akmenės krašto muziejaus politikos formavimo bei šios politikos įgyvendinimo.

19. Įgyvendindama šį uždavinį, Taryba atlieka šias funkcijas:

19.1. teikia pasiūlymus bei išvadas Akmenės krašto muziejaus plėtotės, strategijos, muziejininkystės programų vykdymo;

19.2. svarsto Akmenės krašto muziejaus organizacinę struktūrą;

19.3. svarsto Akmenės krašto muziejaus programas ir projektus, teikia pasiūlymus dėl jų finansavimo;

19.4. svarsto Akmenės krašto muziejaus nuostatus, darbo tvarkos taisykles, darbuotojų pareiginius nuostatus;

19.5. svarsto muziejininkystės mokslinių tyrimų kryptis ir jų finansavimą;

19.6. nagrinėja metines ir perspektyvines programas ir jų įgyvendinimo rezultatus;

19.7. siūlo Akmenės krašto muziejaus darbuotojų kandidatūras valstybiniams apdovanojimams, premijoms, stipendijoms gauti, garbės vardams suteikti;

19.8. nagrinėja Akmenės krašto muziejaus pajamų ir išlaidų sąmatas, ūkinės-finansinės veiklos ataskaitas;

19.9. svarsto ekspozicinių parodų planus, parengtus publikuoti leidinius.

**IV. TARYBOS TEISĖS**

20. Taryba turi teisę:

20.1. išklausyti savo posėdžiuose Akmenės krašto muziejaus skyrių / padalinių vedėjų, specialistų pranešimus Akmenės krašto muziejaus veiklos klausimais;

20.2. gauti reikiamą informaciją iš rajono Savivaldybės administracijos Švietimo, kultūros ir sporto skyriaus, kitų savivaldybių muziejų;

20.3. teikti Savivaldybės ir valstybės institucijoms išvadas ir pasiūlymus Akmenės krašto muziejaus darbo tobulinimo klausimais;

20.4. kviesti į posėdžius įvairių sričių specialistus konsultuoti kultūros, muziejininkystės plėtros klausimais

**V. BAIGIAMOSIOS NUOSTATOS**

21. Tarybos reglamento pakeitimus ir papildymus gali inicijuoti kiekvienas Tarybos narys. Pasiūlymai pateikiami Tarybos pirmininkui ir svarstomi Tarybos posėdyje.

22. Tarybos darbo reglamentas keičiamas Akmenės krašto muziejaus direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_